ไปตรวจมาพบว่าผนังมดลูกหนา คุณเลยให้ยา pro-Vera มาท่นวันละ 10 Mg. 7 วันค่ะ หลังจากประจำเดือนมา 14 วันก็เริ่มทาน ทาน 5 วันแรกไม่มีปัญหาอะไร พอวันที่ 6 กับ 7 มีเลือดสีน้ำตาลออกมา แต่ไม่มาก ใช้แผ่นอนามัยได้ มีปวดเสียดท้องน้อยนิดหน่อย กรณีแบบนี้เป็นอันตรายมั้ยคะ ตอนนี้ทานครบ 7 วันแล้ว ต้องทำยังไงต่อคะ เพราะเพิ่งไปหาคุณเมื่อทานไป 5 วัน ตอนนั้
สวัสดีค่ะ ยา Provera คือตัวยา Medroxyprogesterone ซึ่งเป็นฮอร์โมนชนิดโปรเจสเตอโรน ใช้รักษาอาการเลือดออกผิดปกติจากช่องคลอด ประจำเดือนมาไม่ปกติจากการที่ไข่ไม่ตก รวมถึงอาจนำใช้เลื่อนประจำเดือนได้ทั้งนี้ หากมีภาวะเยื่อบุโพรงมดลูกหนาตัวกว่าปกติ และทำให้เกิดเลือดออกติดต่อกันนาน เมื่อแพทย์จ่ายยา Provera มาให้ทาน เลือดก็จะหยุดไหลใน 1-2 วันค่ะ ส่วนการมีเลือดสีน้ำตาลออกมาปริมาณไม่มากในช่วงที่ทานยาวันที่ 6-7 ไม่ได้ถือว่าผิดปกติอะไร เป็นผลมาจากยาที่ทานได้ค่ะ ทั้งนี้ เมื่อทานยาครบ 7 วันแล้ว อีก 1 สัปดาห์ต่อมา อาจมีเลือดออกจากช่องคลอดได้ค่ะ ซึ่งเป็นผลจากยาเช่นกัน ไม่ได้ผิดปกติอะไร แต่เลือดไม่ควรออกนานเกิน 1 สัปดาห์หลังจากนี้ หากแพทย์ได้นัดตรวจอีก ก็ให้ไปพบแพทย์ตามนัด แต่หากแพทย์ไม่ได้นัดตรวจ ก็ให้สังเกตอาการว่า หลังจากนี้ยังจะมีเลือดออกนานผิดปกติอีกหรือไม่ หรือเกิดประจำเดือนขาดหายไปเกิน 2 เดือนหรือไม่ หากยังคงมีอาการเกิดขึ้นอีก ก็ควรไปพบสูติ-นรีแพทย์เพื่อรักษาต่อไปค่ะ